8.9.2023.
LV
Eiropas Savienības Oficiālais Vēstnesis
L 222/457
Valsts noteiktu vai izvēles funkciju ieviešanai lauka iekārtās ir jābūt tehniski savietojamai, un tā nedrīkst traucēt šajā infrastruktūrā ekspluatēt vilcienu, kas atbilst tikai A klases borta iekārtu sistēmas obligātajām prasībām, izņemot to, kas vajadzīgs 7.2.9.1. un 7.2.9.3. punktā aprakstītajām borta iekārtu izvēles funkcijām.
Par jebkuras šādas izvēles funkcijas ieviešanu lauka iekārtās, kura rada jaunu obligātu prasību borta iekārtām konkrētās līnijās, ir jāpaziņo vismaz piecus gadus pirms tam, kad šāda funkcija var kļūt par obligātu prasību borta iekārtām.
Paziņojums par jaunu obligātu prasību borta iekārtām ir jāsniedz, izmantojot RINF, un attiecīgās RINF izmaiņas tiek iekļautas tīkla pārskatā saskaņā ar Eiropas Parlamenta un Padomes Direktīvas 2012/34/ES (30) 27. pantu.
Paziņošanas periods, kas ir īsāks par 5 gadiem, tiek pieļauts tikai tad, ja par to vienojas IP un DPU, kas sniedz pakalpojumus vai plāno sniegt pakalpojumus (līguma noslēgšanas laikā) attiecīgajās līnijās.
Šo vienošanos par paziņošanas perioda saīsināšanu paziņo Eiropas Komisijai.
Ja borta iekārtu apakšsistēmā ietilpst KER STM, iespējams, būs jāuzstāda “K” saskarne.
7.2.9.1.
ETCS
1)
ETCS 2.
līmeņa lauka iekārtas lietojums bez vilcienu detektēšanas sistēmas vai ar ierobežotu vilcienu detektēšanas sistēmu (agrāk ETCS 3. līmenis) sliežu ceļa aizņemtības noteikšanā izmanto borta iekārtas sniegto informāciju un paredz, ka borta iekārtai ir jāspēj izpildīt prasības attiecībā uz apstiprināto vilciena garuma informāciju, kā norādīts A papildinājuma A2.
tabulas 27. rindā.
2)
Lauka iekārtu ETCS 1. līmeņa lietojumam ar “infill” funkcionalitāti ir nepieciešams, lai borta iekārta būtu aprīkota ar atbilstošu “infill” datu pārraidi (Euroloop vai radio), ja drošības apsvērumu dēļ palaišanas ātrums ir iestatīts uz nulli (piemēram, aizsardzībai bīstamos punktos).
3)
Ja ETCS ir vajadzīga datu pārraide pa radio, ir nepieciešama datu radiosakaru daļa, kā norādīts šajā SITS.
4)
Ja ETCS lauka iekārtām ir nepieciešama konkrēta ETCS sistēmas versija, borta iekārtas aprīko saskaņā ar 7.4.2.4.2. punktā norādītajām īstenošanas prasībām.
7.2.9.2.
AT O
1)
Lauka iekārtu ATO: ATO ieviešana lauka iekārtās ir savstarpējas izmantojamības izvēles funkcija, kas tehniski neliedz šajā infrastruktūrā ekspluatēt vilcienu, kas nav aprīkots ar borta ATO.
Ja ETCS lauka iekārtās ievieš ATO GoA1/2 funkcionalitāti, piemēro šīs SITS A papildinājumā norādītās ATO specifikācijas.
Piezīme.
Ja ATO GoA1/2 funkcionalitāte tiek ieviesta B klases lauka iekārtās, būtu jāpiemēro šīs SITS A papildinājumā norādītās lauka iekārtu ATO specifikācijas, lai atvieglotu turpmāku pāreju uz ATO līnijās, ko paredzēts aprīkot ar ETCS.
2)
Borta ATO: ATO uzstādīšana CCS borta iekārtu apakšsistēmā ir obligāta (31), kad ETCS riteklī tiek ieviesta pirmo reizi un kad riteklis ir paredzēts lietošanai arī līnijā, kurā ir vismaz viens iecirknis, kas aprīkots ar ATO, ja infrastruktūras pārvaldītājs ir ziņojis RINF par pakalpojumiem, kuriem nepieciešama obligāta borta ATO ieviešana.
(30) Eiropas Parlamenta un Padomes Direktīva 2012/34/ES (2012. gada 21. novembris), ar ko izveido vienotu Eiropas dzelzceļa telpu (pārstrādāta redakcija) (OV L 343, 14.12.2012., 32. lpp.).
(31) Obligātā borta ATO ieviešanas prasība nav saistīta ar tehnisko savietojamību, tomēr tā ir saistīta ar to, ka regulatīvā ziņā dalībvalstīm vai infrastruktūras pārvaldītājam nav jāizstrādā īpašs stimulēšanas mehānisms borta ATO ieviešanai ritekļos, kuros pirmo reizi tiek ieviesta ETCS.